## Rješenje Ustavnog suda Republike Hrvatske broj U-I-302/1992. od 24. veljače 1993.

### NN 19/1993 (8.3.1993.), Rješenje Ustavnog suda Republike Hrvatske broj U-I-302/1992. od 24. veljače 1993.

# USTAVNI SUD REPUBLIKE HRVATSKE

Ustavni sud Republike Hrvetske, na sjednici 24. veljače 1993. godine,
donio je

## RJEŠENJE

1. Ne prihvaća se prijedlog Petra Kljajića iz Osijeka za pokretanje
postupka za ocjenu ustavnosti članaka 80. stavak 2. i 87. stavak 2. točka
7. Zakona o redovnim sudovima ("Narodne novine", br. 32/88 proć.
tekst, 16/90, 14/91 i 66/91),

2. Ovo rješenfe objavit će še u "Narodnim novinama",

Obrazloženje

Petar Kljajič iz Osijeka podnio je Ustavnom sudu Republike Hrvatske
prijedlog za pokretanje postupka za ocjenu ustavnosti člsnaka 80. stavak
2. i 87. stavak 2. točka 7. Zakona o redovnim sudovima. U prijedlogu navodi
da su navedene odredbe Zakona, prema kojima suci ne smiju biti članovi
političke stranke, nesuglasne s Ustavom Republike Hrvatske, posebno s člankom
43. koji građanima jamći pravo na slobodno osnivanje, uključivanje i istupanje
iz političkih stranaka.

Prijedlog nije osnovan

Osporenom odredbom članka 80. stavka 2. navedenoga Zakona, propisano
je da sudsc ne može biti član političke organizacije niti obavljati drugu
službu ili posao ili poduzimati aktivnosti koje bi mogle utjecati na njegovu
samostalnost, nezavisnost ili nepristranost ili su inače nespojivi s obavljanjem
sudačke funkcije.

Odredbom članka 87. stavka 2. točke 7. Zakona, propisano je da će sudae
biti razriješen dužnosti ako je član političke organizacije ili ako obavlja
službu ili posao ili poduzima aktivnost koji su nespojivi sa sudaćkom funkcijom
ili ako na drugi način nanese štetu ugledu suda, odnosno sudačke dužnosti.

Ustav Republike Hrvatske člankom 43. jamči građanima pravo na slobodno
udruživanje, osnivanje političkih stranaka sindikata i drugih udruga, uključivanje
u njih i istupanje.

Ustav Republike Hrvatske, istovremeno, u razradi ustavnoga principa
iz članka 4. Ustava, prema kojem je u Republici Hrvatskoj državna vlast
ustrojena na načelu diobe vlasti na zakondavnu, izvršnu i sudbenu, te osiguranja
ustavnoga načela iz članka 14. stavka 2. Ustava utvrđuje da je sudbina
vlasti samostalna i n e o v i s n a.

U skladu s tim Sabor Republike Hrvatske je osporenim odredbama Zakona,
u provedbi Ustavom zajamčene neovisnosti sudova, utvrdio nespojivost sudačke
dužnosti s pripadnošću nekoj od političkih stranaka. Takvim propisivanjem
zakonodavac nije doveo u pitanje prava građana na slobodno udruživanje
budući je slijedom ustavnoga načela iz članka 115. stavka 2. Ustava o neovisnosti
sudova imao ustavne ovlasti utvrditi da je sudaćka dužnost nespojiva sa
stranačkom pripadnošću. Naime, kod obnašatelja pravosudnih dužnosti Zakon
je dao, temeljem ovlaštenja iz članka 115. stavka 2. Ustava Republike Hrvatske,
prednost zaštiti ustavne odredbe o neovisnosti sudbene vlasti.

Kako dakle, po ocjeni Ustavnog suda, osporene odredbe Zakona nisu nesuglasne
s Ustavom Republike Hrvatske, doneseno je rješenje kao u izreci.

Objava ovoga rješenja u "Narodnim novinama" temelji se na
odredbi članka 20. Ustavnoga zakona o Ustavnom sudu Republike Hrvatske
("Narodne novine", br.13/91),

Broj: U-I-302/1992.

Zagreb, 24. veljače 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 19/1993-330